CELEX: 31985R0357
Language: el
Date: 1985-02-11
Title: Κανονισμός (ΕΟΚ) αριθ. 357/85 του Συμβουλίου της 11ης Φεβρουαρίου 1985 για την οριστική είσπραξη του προσωρινού δασμού αντιντάμπινγκ που έχει επιβληθεί στις εισαγωγές θειικού χαλκού καταγωγής Πολωνίας

Avis juridique important

|

31985R0357

Κανονισμός (ΕΟΚ) αριθ. 357/85 του Συμβουλίου της 11ης Φεβρουαρίου 1985 για την οριστική είσπραξη του προσωρινού δασμού αντιντάμπινγκ που έχει επιβληθεί στις εισαγωγές θειικού χαλκού καταγωγής Πολωνίας  

Επίσημη Εφημερίδα αριθ. L 041 της 12/02/1985 σ. 0011 - 0012

***** ΚΑΝΟΝΙΣΜΟΣ (ΕΟΚ) αριθ. 357/85 ΤΟΥ ΣΥΜΒΟΥΛΙΟΥ  της 11ης Φεβρουαρίου 1985  για την οριστική είσπραξη του προσωρινού δασμού αντιντάμπινγκ που έχει επιβληθεί στις εισαγωγές θειικού χαλκού καταγωγής Πολωνίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 12,  την πρόταση που υπέβαλε η Επιτροπή μετά από διαβουλεύσεις στο πλαίσιο της συμβουλευτικής επιτροπής που έχει συσταθεί με τον εν λόγω κανονισμό,  Εκτιμώντας τα ακόλουθα:  Α. Προσωρινά μέτρα  (1) Η Επιτροπή, με τον κανονισμό (ΕΟΚ) αριθ. 2908/84 (2), επέβαλε προσωρινό δασμό αντιντάμπινγκ στις εισαγωγές θειικού χαλκού καταγωγής Πολωνίας. Με τον ίδιο κανονισμό, η Επιτροπή αποδέχτηκε την ανάληψη υποχρεώσεων που πρότειναν ο Βούλγαρος και ο Ούγγρος εξαγωγέας.  Β. Συνέχεια της διαδικασίας  (2) Μετά την επιβολή του προσωρινού δασμού αντιντάμπινγκ, ο Πολωνός εξαγωγέας και ένας ενδιαφερόμενος εισαγωγέας ζήτησαν να τους παραχωρηθεί, και τους παραχωρήθηκε, ακρόαση από την Επιτροπή. Επίσης οι κοινοτικοί παραγωγοί υπέβαλαν γραπτά τις απόψεις τους για τον εν λόγω δασμό.  Γ. Ντάμπινγκ  (3) Κανένα νέο αποδεικτικό στοιχείο για την ύπαρξη ντάμπινγκ δεν έχει παραληφθεί μετά την επιβολή του προσωρινού δασμού. Η Επιτροπή, κατά συνέπεια, θεωρεί οριστικά τα αποτελέσματα της έρευνας, όπως εκτίθενται στον κανονισμό (ΕΟΚ) αριθ. 2908/84.  Δ. Ζημία  (4) Δεν έχουν υποβληθεί νέα αποδεικτικά στοιχεία σχετικά με τη ζημία που έχει υποστεί η κοινοτική παραγωγή. Η Επιτροπή, κατά συνέπεια, θεώρησε οριστικά τα πορίσματά της για τη ζημία, όπως εκτίθενται στον κανονισμό (ΕΟΚ) αριθ. 2908/84.  Συνεπώς, κατά την άποψη της Επιτροπής, όπως τελικά διαπιστώνεται από τα γεγονότα, η ζημία που προκλήθηκε από τις εισαγωγές θειικού χαλκού, καταγωγής Πολωνίας, που αποτελούν αντικείμενο ντάμπινγκ, σε συνδυασμό με τις εισαγωγές από τις χώρες των οποίων έγιναν δεκτές οι αναλήψεις υποχρεώσεων, εξεταζόμενη χωριστά από τη ζημία που προκάλεσαν άλλοι παράγοντες, πρέπει να θεωρηθεί σημαντική.  Ε. Κοινοτικό συμφέρον  (5) Δεν έχουν υποβληθεί στην Επιτροπή νέα αποδεικτικά στοιχεία σχετικά με τα πορίσματά της για το κοινοτικό συμφέρον, όπως αναφέρονται στον κανονισμό (ΕΟΚ) αριθ. 2908/84, και, συνεπώς, η Επιτροπή επικύρωσε αυτά τα πορίσματα.  Υπ' αυτές τις συνθήκες, η προστασία των κοινοτικών συμφερόντων επιβάλλει τη λήψη μέτρων για τις εισαγωγές θειικού χαλκού καταγωγής Πολωνίας.  ΣΤ. Ανάληψη υποχρεώσεων  (6) Ο Πολωνός εξαγωγέας, όταν πληροφορήθηκε ότι θα επικυρώνονταν τα κύρια αποτελέσματα της προκαταρκτικής έρευνας, πρότεινε να αναλάβει υποχρέωση, η οποία, κατά τη γνώμη της Επιτροπής, μπορεί να εξουδετερώσει τη διαπιστωθείσα πρακτική ντάμπινγκ, και, συνεπώς, έγινε αποδεκτή.  Ζ. Είσπραξη των προσωρινών δασμών  Τα ποσά που εξασφαλίστηκαν με τον προσωρινό δασμό αντιντάμπινγκ πρέπει, συνεπώς, να εισπραχθούν στο σύνολό τους,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα ποσά που εξασφαλίστηκαν με προσωρινό δασμό αντιντάμπινγκ, δυνάμει του κανονισμού (ΕΟΚ) αριθ. 2908/84, εισπράττονται οριστικά.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Φεβρουαρίου 1985.  Για το Συμβούλιο  Ο Πρόεδρος  G. GORIA  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 275 της 18. 10. 1984, σ. 12.